**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 32/01.11.2015 г.**

Днес, 01.11.2015 г. от 15.30 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Разглеждане на жалба от предизборния щаб на местна коалиция ЕТРОПОЛЕ.

На заседанието присъстват:

1. Цветомира Велчева
2. Петър Васов
3. Росина Герасимова
4. Искра Божкова
5. Николинка Цветкова
6. Цветелина Ценкова
7. Татяна Димитрова
8. Галина Бончева
9. Петя Цветанова
10. Веселка Налбатска

Отсъстващи – Ангелина Николова.

На заседанието присъства и външен експерт, привлечен към ОИК – адвокат Тодор Кайров.

Заседанието бе открито в 15.30 часа и председателствано от госпожа Цветомира Велчева – Председател на ОИК – Етрополе.

**ЦВЕТОМИРА ВЕЛЧЕВА:** Добър ден, колеги! В залата присъстват десет членове на комисията. Има кворум. Определям за протоколчик Искра Божкова, а за преброител – Цветелина Ценкова. Откривам заседанието.

Колеги, запознати сте с проекта за дневен ред на сегашното заседание.

След като нямате Ваши предложения, моля, гласувайте така предложения дневен ред.

Пристъпи се към гласуване:

Гласували: 10 /десет/ членове на ОИК:

„ЗА“ – 10 /десет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Петя Цветанова, Веселка Налбатска /;

„ПРОТИВ“ – Няма.

**ЦВЕТОМИРА ВЕЛЧЕВА**: С 10 /десет/ гласа „ЗА” дневният ред се приема.

\*\*\*

Цветомира Велчева: По точка 1. Ви информирам, че в ОИК е постъпила жалба от предизборния щаб на местна коалиция ЕТРОПОЛЕ с Вх. № 14/01.11.2015 г. относно предоставяне на информация за резултатите от гласуването от председателя на СИК № 231800001 на кандидата за кмет, издигнат от партия Българска социалистическа партия – Владимир Александров. Общинска избирателна комисия определи трима от своите членове, които да посетят горе цитираната секция и да проверят посочените в жалбата факти.

След извършената проверка комисията констатира, че наистина е имало разговор между председателя на СИК № 231800001 и кандидата за кмет, на който са присъствали и други членове от същата СИК и застъпници. По думите на председателя на СИК № 231800001 срещата е била случайна / при излизането й от изборното помещение/, а разговора е имал личен характер. Лицата, сигнализирали предизборния щаб на местна коалиция ЕТРОПОЛЕ са уведомили членовете на ОИК, че не са чули разговора.

В момента на проверката, кандидата за кмет от БСП – Владимир Александров преминава с автомобил и спира пред секцията. Предизборния щаб на БСП е уведомен от ОИК да не предприемат действия, с които се повишава напрежението в изборния ден.

Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинската избирателна комисия да вземе следното

РЕШЕНИЕ № 163/01.11.2015 г.

Оставя без уважение, като неоснователна и недоказана жалба с вх. № 14/1.11.2015 г. на предизборния щаб на местна коалиция ЕТРОПОЛЕ.

ЦВЕТОМИРА ВЕЛЧЕВА: Колеги, имате ли забележки по предложението?

След като няма, нека пристъпим към гласуване.

Резултати: „ЗА“ – 10 /десет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 1 към настоящия протокол.

Колеги, Решение № 163/1.11.2015 г. е прието.

\*\*\*

Поради изчерпване на дневния ред заседанието бе закрито в 15.45 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Искра Божкова**